
ЕВРОПЕЙСКИ СЪЮЗ
ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ: ЕВРОПА ИНВЕСТИРА В СЕЛСКИТЕ РАЙОНИ

Програма за развитие на селските райони 2014-2020

Сдружение „Местна инициативна група ОБЩИНИ ЕЛЕНА И зЛАТАРИЦА”

5070 гр. Елена, ул. “Ил. Макариополски” № 24, www.vomr.elena.bg/VOMR@ELENA.BG
ПРОТОКОЛ № 1
ОТ ЗАСЕДАНИЕ НА ОБЩО СЪБРАНИЕ
НА СДРУЖЕНИЕ С НЕСТОПАНСКА ЦЕЛ

„МИГ ОБЩИНИ ЕЛЕНА И ЗЛАТАРИЦА”

Днес, 01.02.2018 г. в 10.00 ч. в Пленарната зала в сградата на  общинската  администрация  в град Елена, ул. „Иларион Макариополски” № 24, се проведе Общо отчетно-изборно събрание на  Сдружение с нестопанска цел „МИГ общини Елена и Златарица”, свикано по инициатива на Управителния съвет на Сдружението и съгласно решение от 05.01.2018 г.

Общото събрание бе открито от председателя на Управителния съвет инж. Дилян Млъзев, който, след извършената надлежна проверка на регистрираните участници съгласно чл. 27 от Устава на Сдружението, обяви, че всички членове на Сдружението са редовно уведомени за Общото събрание по реда на чл. 26, ал. 3 от ЗЮЛНЦ. Към момента на провеждането на Общото събрание членовете на Сдружението са 31. За участие в Общото събрание са се регистрирали 24 члена, в това число лично присъстващи 22, надлежно упълномощени и представили пълномощни - двама. Г-н Млъзев обяви, че необходимия за провеждането на Общото събрание кворум е налице, както и че то може да взима легитимни решения. 
На заседанието присъстваха (без право на глас) инж. Росица Попова, изпълнителен директор на МИГ за времето до 29.01.2018 г., както и техническия сътрудник на Сдружението, г-жа Надежда Стоянова.
С оглед законосъобразното протичане на събранието и по-голяма оперативност, г-н Млъзев предложи да бъдат избрани  председател (водещ), секретар (протоколист) и преброител. За такива бяха избрани с единодушие съответно инж. Дилян Млъзев, г-жа Надежда Стоянова и г-жа Таня Лазарова.

Резултати от гласуването:  „ЗА“ - 24 гласа, „против” - няма, „въздържали се” - няма. 

Председателят на УС предложи заседанието да премине при следния предварително обявен ПРОЕКТ ЗА ДНЕВЕН РЕД:
1. Отчет за изпълнение дейността на Сдружение „МИГ общини Елена и Златарица” в т.ч. приемане на Годишен доклад за дейността за 2017 г. по мярка 19.4 и Доклад за изпълнението на СВОМР по мярка 19.2. на Наредба 22 на МЗХ от 14.12.2015 г.

2. Приемане на Финансов отчет на Сдружение „МИГ общини Елена и Златарица” за 2017 г. (счетоводен баланс, ОПР, Отчет за собствения капитал, Отчет за паричните потоци)
3. Приемане на доклад на Контролен съвет.

4. Приемане на Годишна програма на Сдружение „МИГ общини Елена и Златарица” в т.ч. планирани дейности и разходи за 2018 г. по Мярка 19.4. от предоставената безвъзмездна финансова помощ и от други източници на финансиране.

5. Информиране за изменение в индикативна годишна работна програма за прием на заявления за подпомагане във връзка с изпълнение на СВОМР за 2018 г. на Сдружение „МИГ общини Елена и Златарица” и в индикативния  план-график. 

6. Промяна на физическото лице, представляващо Сдружение „Единни за град Елена” в Управителния съвет на МИГ.

7. Вземане на решение за пререгистрация на Сдружение «МИГ общини Елена и Златарица» в регистъра на ЮЛНЦ, воден в Агенцията по вписвания

8. Други.

Председателят даде възможност на членовете на Общото събрание да предложат промени по проекта за дневен ред. Такива не бяха направени и същият беше подложен на гласуване.

Резултати от гласуването:  „ЗА“ - 24 гласа, „против” - няма, „въздържали се” - няма. 

По т. 1 от дневния ред: Председателят на ОС запозна присъстващите, че, съгласно чл. 16 ал. 1 и чл. 29 ал. 1 т. 1 от Наредба № 1 от 22.01.2016 г. за прилагане на подмярка 19.4 „Текущи разходи и популяризиране на стратегия за Водено от общностите местно развитие" на мярка 19 „Водено от общностите местно развитие" от Програмата за развитие на селските райони за периода 2014 - 2020 г., ежегодно, в срок до 30 дни след изтичането на календарната година, се подава заявка за плащане за съответния отчетен период. Също така, в срок до 31 януари МИГ подава в УО на ПРСР 2014 - 2020 г. обобщен годишен доклад за извършените дейности, свързани с текущите разходи и популяризиране на стратегията за ВОМР за предходната календарна година. Съгласно чл 62 т. 15 от Наредба 22 / 14.12.2015 г за прилагане на подмярка 19.2 „Прилагане на операции в рамките на стратегии за Водено от общностите местно развитие" на мярка 19 „Водено от общностите местно развитие" от Програмата за развитие на селските райони за периода 2014 - 2020 г., ежегодно, в срок до 15 февруари, Сдружението изготвя и представя пред УО на ПРСР 2014 - 2020 г. годишен доклад за отчитане изпълнението на стратегията за ВОМР. Екипът на МИГ е разработил горепосочените документи, същите са разгледани на заседание на УС на 26.01.2018 г и след одобрението им са внесени в срок в ДФЗ и МЗХГ. Изказана бе благодарност към екипа на МИГ за работата им през 2017 г. Председателят на УС информира членовете на ОС, че изпълнителният директор Росица Попова и експертът по СВОМР Десислава Цочева са освободени по тяхна инициатива и с решение на УС от 26.01.2018 г от длъжностите, която са заемали в Сдружението, поради преминаване на друга работа (други МИГ, одобрени в края на 2017 г.)  Проблемите, поради които не бяха обявени приеми на проекти през 2017 г., са общи за всички МИГ и се дължат на многобройните промени, актуализации и синхронизиране на нормативната уредба, както и на неясноти по прилагането на подхода ВОМР, част от които съществуват и към момента. През 2017 г. са разработени от външен експерт насоки за кандидатстване с проектни предложения по четири от мерките, заложени в СВОМР, т.е. екипът на МИГ и УС имат готовност още през периода април - юни 2018 г. да публикува покани за приеми по тези мерки. Въпреки трудностите, екипът през 2017 г. е извършил редица дейности, които са посочени в докладите. Важно е да се отбележи, че двете общини – Елена и Златарица успяха да обезпечат чрез банкови гаранции финансирането на МИГ. Сдружение „МИГ общини Елена и Златарица” е единственото, избрало и успешно приложило този подход за обезпечаване на авансовото плащане. В резултат, Сдружението разполага с достатъчен финансов ресурс за обезпечаване на оперативната си дейност. Изказана бе благодарност и на заместник-кмета на община Елена, г-н Йордан Димитров, който е консултирал екипа на МИГ по отношение на счетоводното отчитане. 
Председателят на ОС дава думата на инж. Росица Попова за изказване по докладите.

Инж. Росица Попова: Благодаря на Председателя на УС и членовете на УС и ОС за доброто взаимодействие с екипа, за оказаното съдействие, за подкрепата на МИГ с финансирането чрез банкова гаранция. Множеството неясноти в нормативната уредба и непрекъснатите промени в нея поставят на големи изпитания всички МИГ в страната. Работата, която е извършена през 2017 година от екипа на МИГ, не е малко, независимо че не е направен прием. Пожелавам на всички от ОС здраве и успехи през 2018 г.
Председателят на ОС даде думата на г-жа Надежда Стоянова за изказване по докладите и дейността на екипа на МИГ през 2017 г.
Г-жа Надежда Стоянова: Изказвам благодарност към г-н Млъзев и г-н Чанев за доброто взаимодействие с общините. Благодаря за подкрепата чрез банкова гаранция от страна на общините, която осигурява спокойствие на екипа на МИГ през следващите 2-3 години – няма друг МИГ в страната, който да е получил финансиране чрез банкова гаранция. Благодаря и на всички членове на ОС за оказаното съдействие през 2017 г. при провеждането на обученията, инфо-срещите и всички останали дейности. 

Инж. Дилян Млъзев: С решение на Управителния съвет от 26.01.2018 г. бях упълномощен до провеждането на конкурс до 30.04.2018 г., да намери и назначи временно на длъжност ИД и експерт лица, отговарящи на изискванията за заемане на съответната длъжност. Помолил е членовете на УС да гласуват по-дълъг период за провеждането на конкурс, за да могат повече кандидати да подадат документи за обявените позиции и да има възможност да се изберат най-подходящите лица за конкретните условия на МИГ и според изискванията на УО.
Г-н Петър Ваков: Какви са причините за текучеството в персонала на МИГ?

Инж. Росица Попова: Идвайки в екипа на Сдружение „МИГ общини Елена и Златарица” уведомихме членовете на УС и неговият председател, че това може да се окаже временно, а именно до одобряването на стратегиите съответно на МИГ Балчик и МИГ Ябланица, тъй като те са по-близко до постоянното ни местожителство, а и при подаването на документите за одобрение на техните стратегии, сме заявили участието си в тях. 

Инж. Дилян Млъзев: Единствено г-жа Р. Попова и г-жа Д. Цочева подадоха документи в обявения преди малко повече от година конкурс. За всички ни бе ясно, че те може да напуснат в един момент. Техническият секретар Анна Мишева напусна по собствено желание, поради преминаване на друга работа в града, а Юлия Вараджакова, поради пенсиониране. На територията на МИГ няма лица, които да отговарят на всички изисквания на УО – образование, стаж, управленски опит по проект, програма или стратегия със стойност над 100 000 лева, финансирани от ЕС или други международни донори.

Председателят  на ОС подложи на гласуване следния проект за решение: Общото събрание приема Отчет за изпълнение дейността на Сдружение „МИГ общини Елена и Златарица” в т.ч. Годишен доклад за дейността за 2017 г. по мярка 19.4 и Доклад за изпълнението на СВОМР по мярка 19.2. на Наредба 22 на МЗХ от 14.12.2015 г.

Резултати от гласуването: „ЗА“ - 24 гласа, „против” - няма, „въздържали се” - няма. 

Решение: Общото събрание приема Отчет за изпълнение дейността на Сдружение „МИГ общини Елена и Златарица” в т.ч. Годишен доклад за дейността за 2017 г. по мярка 19.4 и Доклад за изпълнението на СВОМР по мярка 19.2. на Наредба 22 на МЗХ от 14.12.2015 г.
По т. 2 от дневния ред: Председателят на ОС запозна членовете с финансовия отчет на сдружението. Обясни, че от заложените за 2017 г. почти 100 000 лв за издръжката на екипа на МИГ, са изразходвани малко над 50 000 лв и цитира разходите по всички точки от бюджета за 2017 г. Използвани са средства за най-необходимото за функционирането на екипа и офиса и са извършени само част от дейностите за популяризиране на МИГ. Резултатите от дейността на екипа на МИГ е виден в отчетите и най-вече в изпълнението на процентното съотношение на бюджета от първа към втора част, което трябва да се спазва всяка година и да се следи в съотношение 80 % към 20 %, а то за 2017 г е 83 % към 17 % - т.е независимо от липсата на средства до края на годината, екипът е работил и голяма част от задачите са успешно изпълнени.
Председателят  на ОС подложи на гласуване следния проект за решение: Общото събрание приема Финансовия отчет на Сдружение „МИГ общини Елена и Златарица” за 2017 г. (Счетоводен баланс, Отчет за приходите и разходите, Отчет за собствения капитал, Отчет за паричните потоци).

Резултати от гласуването: „ЗА“ - 24 гласа, „против” - няма, „въздържали се” - няма. 

Решение: Общото събрание приема Финансовия отчет на Сдружение „МИГ общини Елена и Златарица” за 2017 г. (Счетоводен баланс, Отчет за приходите и разходите, Отчет за собствения капитал, Отчет за паричните потоци).

По т. 3 от дневния ред: Председателят на ОС дава думата на г-жа Мая Новоа, председател на Контролния съвет на МИГ, която запозна присъстващите с доклада на съвета, който ръководи. Бюджетът за 2017 година е одобрен едва през м. април от Управляващия орган (МЗХГ). На проведеното заседание на 22.06.2017 г. УС е взел решение за временно преустановяване на изпълнението на дейностите по мярка 19.4 и 19.2 до постъпване на финансов ресурс в сдружението като екипът (без техническия сътрудник) е пуснат в неплатен годишен отпуск. Средствата по заявката за авансово плащане - 305 950,00 лв. са постъпили в сметката на МИГ едва на 22.12.2017 г., което силно е затруднило работата на екипа през цялата 2017 г. Размерът на заявката за плащане от ДФЗ за направените разходи на МИГ през 2017 г е в размер на 50579.56 лв. От членски внос за 2017 година са постъпили 1 130 лв. Остават несъбрани 470 лева.

Председателят на ОС подложи на гласуване следния проект за решение: Общото събрание приема доклада на Контролння съвет за 2017 г.
Резултати от гласуването: „ЗА“ - 24 гласа, „против” - няма, „въздържали се” - няма. 

Решение: Общото събрание приема доклада на Контролння съвет за 2017 г.
По т. 4 от дневния ред: Председателят на ОС запозна присъстващите с разработената  Годишна програма на Сдружение „МИГ общини Елена и Златарица” в т.ч. планирани дейности и разходи за 2018 г. по Мярка 19.4. от предоставената безвъзмездна финансова помощ и от други източници на финансиране. Предвижда се в рамките на първия прием (м. април - м. юни 2018 г.) да бъдат отворени мерките, по които има разработени наредби и съответно насоки, а именно 4.1, 4.1.2, 4.2 и 7.2. Останалите мерки по стратегията се предвижда да бъдат отворени през втората половина на годината (м. септември - м. ноември 2018 г.)
Председателят на ОС подложи на гласуване следния проект за решение: Общото събрание приема Годишна програма на Сдружение „МИГ общини Елена и Златарица” в т.ч. планирани дейности и разходи за 2018 г. по мярка 19.4. от предоставената безвъзмездна финансова помощ и от други източници на финансиране.
Резултати от гласуването: „ЗА“ - 23 гласа, „против” - няма, „въздържали се” - един. 

Решение: Общото събрание приема Годишна програма на Сдружение „МИГ общини Елена и Златарица” в т.ч. планирани дейности и разходи за 2018 г. по мярка 19.4. от предоставената безвъзмездна финансова помощ и от други източници на финансиране.

По т. 5 от дневния ред: Председателят информира членовете на ОС за приетите от УС изменения в Индикативната годишна работна програма за прием на заявления за подпомагане във връзка с изпълнение на СВОМР за 2018 г. на Сдружение „МИГ общини Елена и Златарица” и в индикативния  план-график. 

Председателят на ОС подложи на гласуване следния проект за решение: Общото събрание приема (за сведение) информацията за измененията в Индикативна годишна работна програма за прием на заявления за подпомагане във връзка с изпълнение на СВОМР за 2018 г. на Сдружение „МИГ общини Елена и Златарица” и в индикативния  план-график.  

Резултати от гласуването: „ЗА“ - 24 гласа, „против” - няма, „въздържали се” - няма. 

Решение: Общото събрание приема (за сведение) информацията за измененията в Индикативна годишна работна програма за прием на заявления за подпомагане във връзка с изпълнение на СВОМР за 2018 г. на Сдружение „МИГ общини Елена и Златарица” и в индикативния  план-график. 

По т. 6 от дневния ред: Председателят запозна членовете на ОС, че в деловодството на сдружението е постъпило уведомление с вх. № 3 / 05.01.2018 г. относно промяна в представителството на Сдружение „Единни за град Елена” в Общото събрание и Управителния съвет на Сдружение „МИГ общини Елена и Златарица” вместо Тихомир Иванов Иванов, считано от 01.02.2018 г. сдружението ще се представлява от Валери Димитров Тончев.
Председателят на ОС подложи на гласуване следния проект за решение: Общото събрание приема промяната на физическото лице, представляващо Сдружение „Единни за град Елена” в Общото събрание и Управителния съвет на МИГ.
Резултати от гласуването: „ЗА“ - 24 гласа, „против” - няма, „въздържали се” - няма. 

Решение: Общото събрание приема промяната на физическото лице, представляващо Сдружение „Единни за град Елена” в Общото събрание и Управителния съвет на МИГ.

По т. 7 от дневния ред: Председателят запозна членовете на ОС, че съгласно ЗЮЛНЦ сдружението подлежи на пререгистрация до края на 2020 г. Уместно е пререгистрацията да стане и по-рано, тъй като без друго е налице промяна в представителството на Сдружение „Единни за град Елена” в Общото събрание и Управителния съвет на МИГ.

Председателят на ОС подложи на гласуване следния проект за решение: Общото събрание възлага на председателя на Управителния съвет извършването на всички фактически и правни действия, свързани с пререгистрацията на Сдружение „МИГ общини Елена и Златарица“ в Регистъра на ЮЛНЦ, воден в Агенцията по вписванията, включително и упълномощаването с тези права на трети лица при необходимост.
Резултати от гласуването: „ЗА“ - 24 гласа, „против” - няма, „въздържали се” - няма. 

Решение: Общото събрание възлага на председателя на Управителния съвет извършването на всички фактически и правни действия, свързани с пререгистрацията на Сдружение „МИГ общини Елена и Златарица“ в Регистъра на ЮЛНЦ, воден в Агенцията по вписванията, включително и упълномощаването с тези права на трети лица при необходимост.
По т. 8 от дневния ред: Председателят дава думата на всички присъстващи за въпроси, мнения и други.

Г-н Костадин Димитров: Дано проблемите в нормативната уредба се разрешат в най-скоро време и да се обявят приеми! Хората от територията на МИГ очакват с нетърпение това. Много се проточи във времето и хората започват да се обезверяват.
Г-н Петър Ваков: Колко на брой са юридическите и колко – физическите лица в МИГ?

Инж. Дилян Млъзев: 19 юридически и 12 физически лица
Г-н Иван Стефанов: Има ли нещо неодобрено от УО? Какъв е одобрения размер на помощта?
Инж. Дилян Млъзев: За целия период или само за 2017 г задавате въпроса? Предварително одобреният максимален размер на безвъзмездната финансова помощ за проекти към стратегията за ВОМР е в размер на около 2 000 000 лв, в т. ч издръжката на екипа на МИГ, която е малко над 650 000 лв, но това е за целия период. А конкретно за 2017 г. одобреният размер за издръжка на екипа на МИГ е около 100 000 лв., но са изразходвани, както споменах и по-рано, малко над 50 000 лв. Тъй като не е обявяван прием на проектни предложения през 2017 г, няма други разходи; няма и сключени договори с бенефициенти.

Г-н Петър Ваков: Предлагам Общото събрание да задължи екипа на МИГ да разпечатва всички материали, които ще се разглеждат от ОС, и същите да се раздават предварително на всички най-малко 7 дни преди събранието.

Г-жа Надежда Стоянова: Всички документи, които се разглеждат от Общото събрание и от УС са около 200 страници. В поканата за ОС изрично е записано, че писмените материали, свързани с дневния ред на общото събрание, са на разположение на членовете в офиса на МИГ. 

Г-жа Румяна Антонова: Когато се изпраща информация до членовете на ОС по email, да се изписва и телефон за връзка с екипа на МИГ.

Председателят на ОС подложи на гласуване предложението на г-н Петър Ваков, а именно: Материалите, свързани с провеждането на Общото събрание, да се разпечатват в пълния им обем и да се раздават на членовете на ОС най-малко седем дни предварително.
Резултати от гласуването:  „ЗА“ - 1 глас, „против” - 23, „въздържали се” – няма. 
Решение: Предложението на г-н Петър Ваков не се приема.
Председателят на ОС подложи на гласуване предложението на г-жа Румяна Антонова, а именно: При изпращане на информация до членовете на ОС по електронен път, същата да включва телефон за връзка с екипа на МИГ и уточнения.
Резултати от гласуването: „ЗА“ - 24 гласа, „против” - няма, „въздържали се” - няма. 

Решение: При изпращане на информация до членовете на ОС по електронен път, същата да включва телефон за връзка с екипа на МИГ и уточнения.
Поради изчерпване на дневния ред заседанието беше закрито.

Неразделна част от настоящия протокол е списък на присъстващите.

Председател: 

                             /инж. Дилян Млъзев/      
Изготвил протокола:

                              /Надежда Стоянова/
Преброител:




/Таня Лазарова/

